ลำดับเหตุการณ์แห่งอาร์ดา

บทความนี้แสดงลำดับเหตุการณ์ที่เกิดขึ้นในตำนานของ เจ. อาร์. อาร์. โทลคีน 

**เหตุการณ์ที่อยู่นอกตารางเวลาแห่งอาร์ดา**
 เอรู อิลูวาทาร์ ทรงสร้างท้องพระโรงอันไร้กาล และสร้างเหล่าไอนัวร์- เหล่าไอนัวร์บรรเลงมหาคีตา เกิดภาพแห่งโลกอาร์ดา  เมลคอร์พยายามชักนำให้วงดนตรีบรรเลงไปตามใจตัวเอง ทำให้คีตาผิดเพี้ยน- เอรูทรงสร้างเออาและอัคคีอันลี้ลับ- ไอนัวร์หลายองค์เดินทางมายังเออา

**เหตุการณ์แห่งอาร์ดา**

**ยุคแห่งวาลาร์**
1 - เริ่มต้น เหล่าวาลาร์เริ่มต้นงานสร้าง
*สงครามครั้งแรก : เมลคอร์ โจมตีพี่น้องของตน ทำลายความสมดุลที่พวกเขาได้สร้างไว้ในอาร์ดา 
*1500 - ทุลคัส มายังอาร์ดา เป็นวาลาองค์สุดท้ายที่มาถึงอาร์ดา เมลคอร์หนีไปและซ่อนตัวอยู่ในโถงคูหาแห่งเออา 
*วาลาร์เริ่มงานสร้างของตนใหม่ ปรับแผ่นดินและห้วงสมุทรให้เป็นไปตามที่ตนต้องการ 

**ยุคแห่งตะเกียง**
1900 - ตะเกียงทั้ง 2 ดวง อิลลูอิน (Illuin) และ ออร์มัล (Ormal) ถูกติดตั้งเพื่อให้แสงสว่างแก่โลก
*ฤดูใบไม้ผลิแห่งอาร์ดา : ป่าไม้แห่งแรก และสัตว์ทั้งหลายได้ถือกำเนิดขึ้น
*สายสืบและสหายลับของเมลคอร์รายงานว่าวาลาร์กำลังอ่อนล้าในการสร้างโลก ในบรรดานี้มีสมุนเอกซึ่งเป็นช่างฝีมือผู้เก่งกล้า อดีตบริวารของอาวเล มีชื่อว่า เซารอน
*3400 - งานอภิเษกระหว่างทุลคัส กับ เนสซา  เมลคอร์แอบกลับมาพร้อมผู้ติดตามจำนวนมาก และเริ่มสร้าง อุทุมโน
*เมลคอร์เริ่มทำลายแผ่นดินและสิ่งมีชีวิตในอาร์ดา เปลี่ยนให้พวกมันมีรูปร่างวิกลวิการ
*วาลาร์เริ่มรู้ว่าเมลคอร์กลับมาแล้ว เริ่มการค้นหาขุมกำลังของเขา 
*3450 - เมลคอร์และสมุนทำลายดวงตะเกียงทั้งสองและเกาะอัลมาเรน สิ้นสุดฤดูใบไม้ผลิแห่งอาร์ดา
*เมลคอร์หนีกลับไปอุทุมโน วาลาร์พยายามกู้และรักษางานสร้างของตัวเท่าที่จะทำได้
*วาลาร์สร้างนิวาสใหม่ที่ อามัน ยกเทือกเขา เพโลริ ขึ้นเพื่อป้องกันอาณาจักรนั้นไว้ 
*3500 - ยาวันนาสร้าง ทวิพฤกษาแห่งวาลินอร์.

**ยุคแห่งพฤกษา**
ลำดับปีต่อไปนี้ยังคงแสดงเป็นวาเลียนศก แต่หลังจากปี ว.ศ.4580 เป็นต้นไป ไม่สามารถระบุปีที่เกิดเหตุการณ์ได้อย่างแน่ชัด
*3501 - เริ่มนับศักราชแห่งพฤกษา
*อาวเล เทพวิศวกรรม สร้าง คนแคระ แต่ยังไม่ได้รับอนุญาตให้ปลุกเหล่าคนแคระให้ตื่น ยาวันนา เริ่มมีดำริเกี่ยวกับ เอนท์
*4500 - วาลาร์ประชุมหารือเรื่องข่าวจาก โอโรเม ยาวันนาเดินทางไปมิดเดิ้ลเอิร์ธเพื่อเตรียมสถานที่รอรับบุตรแห่งอิลูวาทาร์
*วาร์ดา เก็บหยาดน้ำค้างจาก ทวิพฤกษา และนำไปสร้างดวงดาว
*วาร์ดาสร้างกลุ่มดาว เมเนลมาคาร์ และกลุ่มดาวต่างๆ ประดับบนท้องฟ้า
*4550 - วาร์ดาสร้างกลุ่มดาวเสร็จ และประดับกลุ่มดาว คมเคียวแห่งวาลาร์ ไว้ทางตอนเหนือของโลกเป็นการท้าทายต่อ เมลคอร์

**ยุคที่หนึ่ง**
ยุคที่หนึ่งของเหล่าบุตรแห่งอิลูวาทาร์เริ่มขึ้นตั้งแต่ในยุคแห่งพฤกษา โดยเริ่มนับตั้งแต่การตื่นขึ้นของเหล่าเอลฟ์- 4550 - เอลฟ์ตื่น - เมลิอัน เทพีไมอา เดินทางมายังมิดเดิ้ลเอิร์ธ - 4580 - เมลคอร์พบพวกเอลฟ์ และลอบจับตัวไป - เมลคอร์เริ่มสร้างออร์คโดยการทรมานพวกเอลฟ์ และเริ่มสร้างโทรลล์
*4585 - โอโรเมพบเอลฟ์เป็นครั้งแรก 
*4586 - โอโรเมนำข่าวกลับไปแจ้งวาลาร์ถึงอันตรายที่คุกคามพวกเอลฟ์ และกลับมาคุยวิเอเนนทันที
*4590 - วาลาร์ทำสงครามกับเมลคอร์เพื่อช่วยเหลือพวกเอลฟ์  
*4592 - วาลาร์เข้ายึดอุทุมโน  
*เมลิอันพำนักในป่านันเอลมอธ เพื่อคอยดูแลสรรพชีวิตต่างๆ ในเบเลริอันด์  
*4599 - เมลคอร์ถูกจับ อุทุมโนถูกทำลาย เซารอนหนีรอดไปได้และไปซ่อนอยู่ในอังก์บันด์ 
*4600 - เมลคอร์ถูกจับไปวาลินอร์ และถูกตัดสินให้ขังอยู่ในท้องพระโรงแห่งมานดอสเป็นเวลาสามยุค 
*4601 - วาลาร์ตัดสินใจให้เรียกพวกเอลฟ์มาอาศัยอยู่ที่อามัน 
*4602 - โอโรเมพาทูตเอลฟ์สามคนไปยังอามัน คืออิงเวชาววันยาร์ ฟินเวชาวโนลดอร์ และเอลเวชาวเทเลริ 
*4604 - ทูตเอลฟ์ทั้งสามกลับมาชักชวนพวกพ้องให้ยอมรับคำเชิญของวาลาร์  
*4605 - การอพยพครั้งใหญ่ของเอลฟ์ มุ่งหน้าสู่อามัน (ดูเพิ่มเติม การแบ่งชาติพันธุ์ของเอลฟ์) 
*4615 - พวกเอลฟ์เดินทางมาถึงแม่น้ำใหญ่ ซึ่งต่อมามีชื่อว่า อันดูอิน
*เทเลริกลุ่มหนึ่งนำโดยเลนเว ละทิ้งขบวนเดินทาง ต่อมากลายเป็นชาวนันดอร์ 
*บิดาแห่งคนแคระ และเอนท์ตนแรก ตื่นขึ้นโดยพรขององค์เอรู เอลฟ์ค้นพบเอนท์และสอนภาษาของตนให้เอนท์ 
*4625 - ชาววันยาร์และโนลดอร์ เดินทางถึงเบเลริอันด์ 
*4628 - ชาวเทเลริเดินทางถึงเบเลริอันด์
*4630 - เอลเวพบกับเมลิอัน และถูกตรึงด้วยมนต์เสน่หา
*4632 - ชาววันยาร์และโนลดอร์เดินทางข้ามมหาสมุทรด้วยเกาะโทลเอเรสเซอา ขณะที่ชาวเทเลริยังคงค้นหากษัตริย์เอลเวของตนอยู่ 
*4633 - ชาววันยาร์และโนลดอร์ก่อตั้งนครทิริออนใกล้กับวาลิมาร์ 
*4640 - อิงเว และชาววันยาร์จำนวนหนึ่ง ออกจากทิริออนไปอาศัยอยู่กับมานเวที่วาลินอร์ 
*4642 - ยาวันนาสร้างพฤกษาขาว กาลาธิลิออน มอบให้ชาวโนลดอร์
*4649 - อุลโมกลับมาหาชาวเทเลริ  เทเลริกลุ่มหนึ่งไม่ยอมเดินทางต่อเพราะไม่ยอมทิ้งเอลเว ต่อมากลุ่มนี้กลายเป็นชาวซินดาร์  เทเลริอีกกลุ่มหนึ่งยังคงอยู่ต่อตามคำขอร้องของเทพออสเซ ต่อมากลุ่มนี้กลายเป็นเอลฟ์แห่งฟาลัส ในการปกครองของเคียร์ดัน 
*4651 - ชาวเทเลริกลุ่มใหญ่เดินทางข้ามมหาสมุทรไปด้วยเกาะโทลเอเรสเซอา เกาะนี้ทอดตัวลงในอ่าวเอลดามาร์ กลุ่มนี้ยกให้โอลเว น้องชายของเอลเว ขึ้นเป็นผู้นำของพวกตน 
*4652 - เอลเวฟื้นคืนสติ และกลับมารวมกลุ่มกับชาวซินดาร์ ต่อมาเอลเวเป็นที่รู้จักในชื่อ ธิงโกล และตั้งอาณาจักรของตนขึ้นที่โดริอัธ 
*ฟินเวอภิเษกกับมีริเอล
*4661 - ชาวเทเลริแห่งโทลเอเรสเซอาเรียนรู้วิธีการต่อเรือ และแล่นใบข้ามมายังชายหาดเอลดามาร์บนฝั่งอามัน ก่อตั้งนครอัลควาลอนเดขึ้น ทิ้งโทลเอเรสเซอาร้างไว้ 
*4665 - วันยาร์คนสุดท้ายออกจากนครทิริออน คงมีแต่ชาวโนลดอร์อยู่ในทิริออนภายใต้การปกครองของกษัตริย์ฟินเว  
*4669 - เฟอานอร์เกิด มีริเอลสิ้นพระชนม์
*4679 - รูมิลคิดค้นอักขระสำหรับเขียน
*ดูรินผู้อมตะก่อตั้งคาซัด-ดูม
*คนแคระก่อตั้งนครโนกร็อดและเบเลกอสต์ 
*4685 - ฟินเวอภิเษกกับอินดิส  ฟินดิสเกิดในช่วงปีนี้
*4690 - ฟิงโกลฟินเกิด  
*4700 - ลูธิเอนเกิด  
*c.4690-4730 - อิริเมเกิด  
*เอลฟ์แห่งฟาลัสเป็นพันธมิตรกับชาวซินดาร์  
*4730 - ฟินาร์ฟินเกิด
*4750 - คนแคระแห่งโนกร็อดและเบเลกอสต์เดินทางมาถึงเบเลริอันด์ สร้างเส้นทางการค้าขึ้น เริ่มสร้างวังเมเนกร็อธ  เฟอานอร์คิดค้นอักขระเทงกวาร์
*4780 - ฟินาร์ฟินอภิเษกกับเออาร์เวน 
*4800 - กำเนิด ทัวร์กอน และ ฟินร็อด เมเนกร็อธสร้างเสร็จ  ดายรอนเริ่มประดิษฐ์อัขระเคียธดั้งเดิม
*4850 - เดเนธอร์นำชาวนันดอร์เดินทางมาถึงเบเลริอันด์ ต่อมากลุ่มนี้เป็นที่รู้จักในชื่อ ไลเควนดิ แห่ง ออสซิริอันด์  
*4862 - กาลาเดรียลกำเนิดในเอลดามาร์  อาเรเดล กำเนิดในทิริออน  
*4900 - ครบกำหนดโทษของเมลคอร์  เขาเริ่มการยุแยงชาวโนลดอร์ 
*4950 - เฟอานอร์สร้าง ซิลมาริล สำเร็จ 
*4990 - เฟอานอร์ถูกเมลคอร์ยุยง จนใช้อาวุธกับน้องชายของตัวเอง จึงถูกลงโทษให้เนรเทศออกจากทิริออน ฟินเวกับชาวโนลดอร์หลายคนติดตามเขาไปยังฟอร์เมนอส 
*4992 - เฟอานอร์วิวาทกับเมลคอร์ที่ฟอร์เมนอส เมลคอร์หนีวาลาร์ไปร่วมมือกับอุงโกเลียนท์ 
*4995 - มานเวต้องการสมานสามัคคีในหมู่โนลดอร์ จึงจัดงานเลี้ยงในวาลิมาร์และเชิญเฟอานอร์มาร่วมงาน  เมลคอร์กับอุงโกเลียนท์ทำลายทวิพฤกษา สังหารฟินเว และขโมยซิลมาริลหนีไป  เฟอานอร์เรียกเมลคอร์ว่า มอร์กอธ  เฟอานอร์กับโอรสเอ่ยคำสาบานเพื่อชิงซิลมาริลกลับคืน  ชาวโนลดอร์ส่วนใหญ่ออกจากวาลินอร์  ชาวโนลดอร์สังหารชาวเทเลริและยึดเรือของพวกเขาในสงครามประหัตประหารญาติครั้งแรก
*4996 - คำพยากรณ์ของมานดอส : ชาวโนลดอร์ถูกเนรเทศจากวาลินอร์ และต้องผจญกับชะตากรรมอันร้าย วาลาร์ซ่อนวาลินอร์ไว้ด้วยแก่งมายา และยกเทือกเขาเพโลริให้สูงขึ้น
*4997 - เมลคอร์กลับไปยังอังก์บันด์ และพยายามเข้ายึดเบเลริอันด์  เกิดการสัประยุทธ์ครั้งแรกแห่งเบเลริอันด์ เดเนธอร์แห่งไลเควนดิถูกสังหาร เมืองท่าฟาลัสถูกยึด  ทัพโนลดอร์เดินทางมาถึงเฮลคารัคเซ  เฟอานอร์หักหลังบุตรแห่งอินดิสโดยข้ามเรือหนีไปก่อนแล้วเผาเรือทิ้งเสีย  ชาวโนลดอร์นิวัติมามิดเดิ้ลเอิร์ธ  กองทัพมอร์กอธโจมตีเฟอานอร์  เกิดการสัประยุทธ์ใต้หมู่ดาว  เฟอานอร์เสียชีวิตจากการต่อสู้กับบัลร็อก   
*วาลาร์เริ่มงานสร้างดวงจันทร์และดวงอาทิตย์ 
*5000 - ทัพโนลดอร์ที่เหลือเดินทางมาถึงมิดเดิ้ลเอิร์ธ  ดวงจันทร์เริ่มล่องขึ้นสู่ท้องฟ้า

**ยุคที่หนึ่งแห่งตะวัน**
การนับปีในยุคต่อไปนี้เป็นการนับแบบปีตะวัน ซึ่งเป็นการนับปีแบบปกติที่พวกเราเข้าใจ ลำดับเหตุการณ์นำมาจาก เกรย์อันนัล (Grey Annals) ซึ่งปรากฏในหนังสือ สงครามแห่งอัญมณี (The War of Jewels) ในชุดหนังสือประวัติศาสตร์มิดเดิลเอิร์ธ เรียบเรียงโดย คริสโตเฟอร์ โทลคีน การนับศักราชจะเริ่มต้นที่ 1 อีกครั้ง แม้จะยังคงอยู่ในช่วงยุคที่หนึ่งแห่งอาร์ดาก็ตาม
*1 - ดวงอาทิตย์ปรากฏขึ้นเป็นครั้งแรก เริ่มต้นนับ 'ยุคแห่งตะวัน', มนุษย์ตื่นขึ้นเป็นครั้งแรกที่ฮิลดอริเอน
*5 - ฟิงกอนเดินทางไปช่วยมายดรอส โนลดอร์ทั้งหมดสามัคคีกันอีกครั้ง
*7 - บุตรแห่งเฟอานอร์แยกไปตั้งถิ่นฐานทางตะวันออกของแผ่นดินเบเลริอันด์
*20 - งานเฉลิมฉลอง เมเรธ อะแดธัด ที่เอย์เธลอิฟริน
*50 - ทัวร์กอนและฟินร็อดได้รับเตือนจากเทพอุลโมให้เตรียมสถานที่ลี้ภัย
*52 - ฟินร็อดเริ่มสร้างนครนาร์โกธรอนด์
*60 - สงคราม ดากอร์ อะกลาเร็บ : ทัพโนลดอร์เอาชนะทัพมอร์กอธได้ เริ่มต้นการปิดล้อมแห่งอังก์บันด์
*64 - ทัวร์กอนเริ่มสร้างนครกอนโดลิน
*65 - ตั้งเมืองท่าบริธอมบาร์และเอกลาเรสต์ เริ่มสร้างหอคอยบารัดนิมรัส 
*67 - ธิงโกลสั่งห้ามใช้ภาษาเควนยา
*102 - นครนาร์โกธรอนด์สร้างเสร็จ 
*116 - นครกอนโดลินสร้างเสร็จ ทัวร์กอนแอบอพยพประชาชนจากเนฟรัสต์ไปยังกอนโดลิน
*150 - คนแคระเริ่มกิจการค้ากับแผ่นดินเบเลริอันด์
*155 - ทัพฟิงโกลฟินต้านทานการลอบโจมตีแคว้นฮิธลุมจากฟยอร์ดเดรงกิสต์  
*260 - เกลารุงออกโจมตีทุ่งอาร์ด-กาเลน แต่ถูกตีพ่ายกลับไป เกิดสันติสุขอันยาวนาน
*310 - เบออร์นำชาวเอไดน์ตระกูลแรกเดินทางมาถึงเบเลริอันด์ และได้พบกับฟินร็อด ต่อมามนุษย์กลุ่มนี้ย้ายไปอยู่เอสโตลัด ไม่กี่ปีต่อมา มนุษย์ตระกูลที่สองเดินทางไปถึงธาร์เกลิออน และตระกูลที่สามติดตามไปตั้งบ้านเรือนที่เอสโตลัดด้วย
*316 - อาเรเดลเดินทางออกจากกอนโดลิน และพบกับเอโอล
*320 - ชาวเอไดน์เริ่มอพยพออกจากเอสโตลัดไปยังดอร์โธนิออน, ฮิธลุม และ ทาลัธเดียร์เนน
*369 - ชาวเอไดน์จำนวนมากนำโดยเบเร็ก เดินทางกลับไปสู่เอเรียดอร์
*375 - ทัพออร์คโจมตีธาร์เกลิออน ชาวเอไดน์ตระกูลที่สองล้มตายไปมาก ปีถัดมา ฮาเล็ธนำผองชนของตัวเดินทางอพยพไปสู่เอสโตลัด
*390 - ฮาเล็ธนำผองชนตระกูลที่สองเดินทางไปสู่แผ่นดินทางใต้ของแม่น้ำเทย์กลิน ส่วนใหญ่ตั้งถิ่นฐานในป่าเบรธิล
*400 - อาเรเดลและมายกลินเดินทางหวนคืนกอนโดลิน  เอโอลและอาเรเดลสิ้นชีพ
*410 - โบโรเมียร์ แห่งตระกูลเบออร์ ได้รับมอบแคว้นลาดรอสเป็นแคว้นศักดินาอย่างเป็นทางการ
*416 - ตระกูลมารัคได้รับมอบแคว้นดอร์-โลมินเป็นแคว้นศักดินา
*432 - กำเนิด เบเรน แอร์ฅามิออน
*455 - สงคราม ดากอร์ บราโกลลัค : มอร์กอธทำลายวงล้อมแห่งอังก์บันด์ ดอร์โธนิออนกลายเป็นแผ่นดินร้าง กองกำลังของบาราเฮียร์กลายเป็นคนเถื่อน หอคอยมินัสทิริธของฟินร็อดถูกยึดไปโดยกองกำลังของเซารอน และโทลซิริออนถูกเปลี่ยนชื่อเป็น โทล-อิน-เการ์ฮอธ หรือ "เกาะแห่งหมาป่า"
*456 - ฟิงโกลฟินท้าดวลกับมอร์กอธ  ฟิงโกลฟินสิ้นพระชนม์
*458 - ฮูรินกับฮูออร์ไปเยือนกอนโดลิน 
*459 - ฮูรินกับฮูออร์ได้กลับคืนสู่บ้านเกิด ดอร์-โลมิน
*460 - กอร์ลิมทรยศต่อบาราเฮียร์และพวก ทั้งหมดถูกสังหาร คงเหลือแต่เบเรนรอดชีวิต
*463 - ชาวอีสเตอร์ลิงกลุ่มแรกปรากฏตัวในเบเลริอันด์
*464 - กำเนิด ทูริน ทูรัมบาร์ ในเดือนกวายรอน (เดือนเจ็ด) เบเรนเดินทางไปถึงโดริอัธ และตกหลุมรักกับลูธิเอน
*465 - เบเรนเดินทางไปสู่ภารกิจชิงซิลมาริล เขาไปถึงนาร์โกธรอนด์และได้รับความช่วยเหลือจากกษัตริย์ฟินร็อด แต่ทั้งสองถูกจับตัวได้ระหว่างทางและนำไปขังที่เกาะโทล-อิน-เการ์ฮอธ ฟินร็อดสิ้นชีพเพื่อปกป้องเบเรน ลูธิเอนเดินทางมาช่วยเบเรน 
*466 - กำเนิดลาไลธ์  เบเรนและลูธิเอนไปถึงอังก์บันด์ และชิงซิลมาริลจากมงกุฎของมอร์กอธได้สำเร็จ ทั้งสองเดินทางกลับโดริอัธ คาร์ฅาร็อธผลาญทำลายแผ่นดิน เบเรนสิ้นชีพ ลูธิเอนละทิ้งชีวิตและอ้อนวอนมานดอสจนได้กลับมาเกิดใหม่พร้อมกับเบเรน โดยต้องสูญเสียความเป็นอมตะ 
*468 - เริ่มก่อตั้งทัพพันธมิตรแห่งมายดรอส
*469 - ลาไลธ์เสียชีวิตในฤดูใบไม้ร่วง 
*472 - สงคราม เนียร์นายธ์อาร์นอยดิอัด : มอร์กอธปราบทัพผสมของเอลฟ์และมนุษย์ลงอย่างราบคาบ ฟิงกอนกับฮูออร์สิ้นชีพ กวินดอร์กับฮูรินถูกจับตัวเป็นเชลย ชาวอีสเตอร์ลิงเข้าครองแคว้นฮิธลุม ในฤดูใบไม้ร่วงมอร์เวนส่งตัวทูรินให้หนีไปยังโดริอัธ  กำเนิดทูออร์บุตรแห่งฮูออร์
*473 - นิเอนอร์ เกิด ในช่วงต้นปี  ทูรินเดินทางไปถึงโดริอัธ 
*481 - ดอร์-โลมินถูกตัดขาดจากภายนอก  ทูรินเข้าร่วมกองกำลังชายแดนที่ดิมบาร์ 
*484 - ทูรินสังหารซายรอส หนีออกจากโดริอัธ และไปอยู่กับพวกโจร  
*485 - ทูรินเป็นหัวหน้าโจร ได้พบกับเบเล็กอีกครั้งในช่วงฤดูร้อน 
*486 - มีมพากลุ่มโจรของทูรินไปอะมอนรูธ
*487 - เบเล็กกลับมาหาทูริน เริ่มตั้งกองกำลัง ดอร์-คูอาร์โธล  
*489 - อะมอนรูธถูกยึดได้ ทูรินถูกจับเป็นเชลย แต่ต่อมากวินดอร์กับเบเล็กไปช่วยออกมาได้ เบเล็กถูกสังหาร 
*490 - ทูรินไปถึงนาร์โกธรอนด์ ดาบกัวร์ธังถูกตีขึ้นใหม่ ทูรินเป็นที่รู้จักในนามจอมดาบดำ 
*494 - มอร์เวนและนิเอนอร์หนีไปยังโดริอัธ 
*495 - นาร์โกธรอนด์ล่มสลาย  โอโรเดร็ธกับกวินดอร์สิ้นชีพ  ทูรินเดินทางขึ้นเหนือผ่านเอย์เธลอิฟริน ทูออร์เดินทางไปยังกอนโดลิน 
*496 - ทูรินก่อกบฏในดอร์-โลมิน ต้นฤดูใบไม้ผลิเขาหนีไปยังป่าเบรธิล  มอร์เวนกับนิเอนอร์เดินทางไปนาร์โกธรอนด์  นีนิเอลไปถึงเบรธิล
*497 - ทูรัมบาร์ขอแต่งงานกับนีนิเอล แต่นางปฏิเสธ
*498 - ทูรัมบาร์แต่งงานกับนีนิเอลในฤดูใบไม้ร่วง  
*499 - นีนิเอลตั้งครรภ์  เกลารุงถูกสังหารช่วงต้นฤดูร้อน ทูริน ทูรัมบาร์ กับนิเอนอร์ นีนิเอล สิ้นชีวิต  
*500 - ฮูรินถูกปล่อยตัว
*501 - มอร์เวนสิ้นชีวิต 
*502 - ฮูรินนำสร้อยพระศอเนากลามีร์ออกจากนาร์โกธรอนด์มาให้แก่ธิงโกล

ลำดับเหตุการณ์ต่อไปนี้นำมาจาก บันทึกศักราชของยุคที่หนึ่ง (The Tale of Years of the First Age)
*502 - สร้อยพระศอเนากลามีร์ถูกสร้างขึ้นใหม่ เกิดเหตุวิวาทระหว่างธิงโกลกับพวกคนแคระ ธิงโกลถูกปลงพระชนม์ เทพีเมลิอันหวนคืนสู่วาลินอร์ 
*503 - คนแคระจากโนกร็อดบุกทำลายโดริอัธ เบเรนกับพวกเอนท์รบกับคนแคระและได้ชัยชนะ ลูธิเอนได้สวมสร้อยพระศอซิลมาริล ดิออร์เดินทางมาสู่โดริอัธเพื่อฟื้นฟูอาณาจักร เบเรนและลูธิเอนสิ้นชีพ ซิลมาริลตกทอดไปสู่ดิออร์ 
*506-7 - บุตรแห่งเฟอานอร์โจมตีโดริอัธ เกิดสงครามประหัตประหารญาติครั้งที่สอง ดิออร์ เคเลกอร์ม คูรูฟิน และคารันเธียร์ ล้วนสิ้นชีพ เอลวิงหนีไปยังปากแม่น้ำซิริออนพร้อมกับซิลมาริล  
*509 - มายกลินถูกสายสืบของมอร์กอธจับตัวได้  
*510 - การล่มสลายของกอนโดลิน กลอร์ฟินเดลรบกับบัลร็อกบนเทือกเขาเอโฅริอัธ เอคเธลิออนสังหารก็อธม็อก ทัวร์กอนสิ้นพระชนม์ ทูออร์กับอิดริลหนีออกมาได้ 
*511 - ทูออร์กับอิดริลพาเออาเรนดิลและชาวกอนโดลินลี้ภัยไปสู่ปากแม่น้ำซิริออน 
*525 - เออาเรนดิลแต่งงานกับเอลวิง ทูออร์กับอิดริลแล่นเรือ 'เออาร์ราเม' ไปสู่ตะวันตก 
*532 - เอลรอนด์กับเอลรอสเกิด 
*534 - เออาเรนดิลเริ่มออกเดินทาง 
*538 - สงครามประหัตประหารญาติครั้งที่สาม บุตรแห่งเฟอานอร์ที่เหลือโจมตีเมืองท่าปากแม่น้ำซิริออนเพื่อชิงซิลมาริล เอลวิงกระโจนลงทะเลพร้อมอัญมณี แต่เทพอุลโมช่วยนางไว้ให้ไปพบกับเออาเรนดิล บุตรแห่งเฟอานอร์สิ้นชีพคงเหลือเพียงมายดรอสและมากลอร์  
*540 - มอร์กอธตีที่มั่นสุดท้ายของประชาชนแห่งเฟอานอร์ที่อะมอนเอเร็บแตก เอลฟ์แห่งเบเลริอันด์ลี้ภัยไปยังเกาะบาลาร์ มอร์กอธได้ครองแผ่นดินทั้งหมดอย่างสิ้นเชิง
*542 - เออาเรนดิลเดินทางไปถึงวาลินอร์ และเข้าเฝ้าปวงเทพในฐานะตัวแทนของสองเผ่าพันธุ์ 
*545 - กองทัพเทพของวาลาร์เดินทางสู่เบเลริอันด์  
*545-587 - สงครามแห่งพระพิโรธ มอร์กอธถูกตีพ่าย ซิลมาริลที่เหลืออีกสองดวงถูกมายดรอสและมายกลอร์ขโมยไป แต่ภายหลังก็สูญหายไปในใต้พิภพและในมหาสมุทร แผ่นดินเบเลริอันด์เกือบทั้งหมดจมลงสู่ทะเล  
*590 - มอร์กอธถูกคุมขังไว้ในสุญญภูมิ พวกเอลฟ์ได้รับอภัยโทษให้สามารถกลับไปตั้งถิ่นฐานบนโทลเอเรสเซอาได้ คงเหลือชาวโนลดอร์และซินดาร์อยู่บนมิดเดิลเอิร์ธเพียงเล็กน้อย

**ยุคที่สอง**
ยุคที่สองแห่งอาร์ดากินเวลาทั้งสิ้น 3,441 ปี  ลำดับเหตุการณ์ต่อไปนี้นำมาจากภาคผนวก ข ของ ลอร์ดออฟเดอะริงส์ ยกเว้นจุดที่ระบุไว้ต่างหาก- 1 - ก่อตั้งนครท่ามิธลอนด์ หรือเกรย์เฮเว่นส์ ในการปกครองของคีร์ดัน  ก่อตั้งอาณาจักรลินดอนของชาวโนลดอร์ในการปกครองของกิล-กาลัด- 32 - ชาวเอไดน์เดินทางไปถึงนูเมนอร์ เอลรอสขึ้นเป็นกษัตริย์องค์แรกของนูเมนอร์- ช่วงทศวรรษ 40 - ชาวคนแคระจำนวนมากทิ้งถิ่นฐานที่นครเบเลกอสต์กับโนกร็อดในเทือกเขาเอเร็ดลูอิน แล้วย้ายมารวมกับพลเมืองของดูรินที่อาณาจักรมอเรีย- 61 - วาร์ดาเมียร์ โนลิมอน โอรสองค์ใหญ่ของเอลรอสประสูติ หลังจากนั้นทรงมีโอรสธิดาอีก 3 องค์- 192 - กาลประสูติของ ทาร์-อามันดิล - 222 - โนลอนดิลเกิด - 350 - กาลประสูติของ ทาร์-เอเลนดิล - 361 - เออาเรนดัวร์เกิด- 442 - เอลรอส หรือ ทาร์-มินยาทัวร์ สิ้นพระชนม์ วาร์ดาเมียร์ โนลิมอนขึ้นครองราชย์ต่อ แต่ทรงสละราชสมบัติทันที ทาร์-อามันดิล ขึ้นครองราชย์เป็นกษัตริย์องค์ที่ 3 ของนูเมนอร์ - ช่วงทศวรรษ 500 - เซารอนคืนอำนาจบนมิดเดิลเอิร์ธ - 521 - เจ้าหญิงซิลมาริเอนแห่งนูเมนอร์ประสูติ เริ่มต้นสายวงศ์เจ้าผู้ครองอันดูนิเอ แยกต่างหากจากราชวงศ์  - 532 - อิซิลเม ขนิษฐาของซิลมาริเอน ประสูติ - 543 - เมเนลดัวร์ อนุชาของซิลมาริเอน ประสูติ - 590 - ทาร์-เอเลนดิล ขึ้นเป็นกษัตริย์องค์ที่ 4 ของนูเมนอร์  - 600 - นาวาของนูเมนอร์ลำแรกแล่นไปถึงมิดเดิลเอิร์ธ  - 700 - เจ้าชายอนาร์ดิลเกิด  - 740 - ทาร์-เมเนลดัวร์ ขึ้นเป็นกษัตริย์องค์ที่ 5 ของนูเมนอร์ - 750 - ชาวโนลดอร์ก่อตั้งอาณาจักรเอเรกิออน ใกล้มอเรีย - 870 - อนาร์ดิลแต่งงานกับเอเรนดิส - 873 - อังคาลิเมเกิด- 875 - ทาร์-อัลดาริออน สร้างเมืองท่าวินยาลอนเดบนชายฝั่งเอเนดไวธ์ของมิดเดิลเอิร์ธ เพื่อเป็นแหล่งขนถ่ายไม้และอู่ซ่อมเรือ- 882 - อนาร์ดิลกับเอเรนดิสแยกกันอยู่  - 883 - ทาร์-อัลดาริออนขึ้นเป็นกษัตริย์องค์ที่ 6 ของนูเมนอร์  - 985 - เอเรนดิสตาย  - ช่วงทศวรรษ 1050 - เซารอนเริ่มสร้างบารัด-ดูร์  - 1075 - ทาร์-อังคาลิเม ขึ้นเป็นกษัตรีองค์แรกของนูเมนอร์ และครองราชย์เป็นลำดับที่ 7  - ช่วงทศวรรษ 1200 - เซารอนแฝงตัวเข้าไปอยู่กับพวกเอลฟ์ช่างในเอเรกิออน แต่กิล-กาลัดไม่ไว้ใจเขา ชาวนูเมนอร์เริ่มสร้างนครท่าถาวรขึ้นบนฝั่งมิดเดิลเอิร์ธที่ลอนดายร์ อุมบาร์ และอื่นๆ- 1280 - ทาร์-อนาริออน ขึ้นเป็นกษัตริย์องค์ที่ 7 ของนูเมนอร์ - ช่วงทศวรรษ 1350 - เคเลบอร์น กาลาเดรียล และธิดาของทั้งสองคือเคเลเบรียน ย้ายออกจากเอเรกิออนไปยังลอริเอน เคเลบริมบอร์ได้เป็นลอร์ดแห่งเอเรกิออน- 1394 - ทาร์-ซูริออน ขึ้นเป็นกษัตริย์องค์ที่ 8 ของนูเมนอร์ - ช่วงทศวรรษ 1500 - เอลฟ์โนลดอร์แห่งเอเรกิออนได้รับคำแนะนำจากเซารอน เริ่มต้นการสร้างแหวนแห่งอำนาจ- 1566 - ทาร์-เทลเพริเอน เป็นกษัตรีองค์ที่สองของนูเมนอร์ และครองราชย์เป็นลำดับที่ 10  - ช่วงทศวรรษ 1590 - แหวนไตรธำมรงค์สร้างขึ้นในเอเรกิออนสำเร็จ- ช่วงทศวรรษ 1600 - แหวนเอก สร้างขึ้นในบารัด-ดูร์สำเร็จ เคเลบริมบอร์เริ่มรบกับเซารอน- 1693 - สงครามระหว่างเอลฟ์กับเซารอนเริ่มต้น แหวนเอลฟ์ทั้งสามถูกส่งไปซ่อนไว้  - 1695 - เอลรอนด์ถูกส่งไปช่วยเอเรกิออนในฐานะผู้แทนกิล-กาลัด  - 1697 - เอเรกิออนแตก เอลรอนด์ตั้งอาณาจักรของผู้ลี้ภัยขึ้นที่ริเวนเดลล์ เคเลบริมบอร์เสียชีวิต ประตูแห่งมอเรียถูกปิดตาย- 1699 - ริเวนเดลล์กับลินดอนถูกทัพเซารอนล้อม เซารอนยึดครองดินแดนเอเรียดอร์ได้ทั้งหมด  - 1700 - มินัสเตียร์แห่งนูเมนอร์นำทัพเรือมายังลินดอน เซารอนแพ้และถอนทัพกลับ- 1731 - ทาร์-มินัสเตียร์ ขึ้นเป็นกษัตริย์องค์ที่ 11 ของนูเมนอร์ - ช่วงทศวรรษ 1800 - ชาวนูเมนอร์เริ่มมาลงหลักปักฐานบนมิดเดิลเอิร์ธ เซารอนขยายอำนาจออกไปทางตะวันออก- 1869 - ทาร์-เคียร์ยาทัน ขึ้นเป็นกษัตริย์องค์ที่ 12 ของนูเมนอร์  - 2029 - ทาร์-อทานาเมียร์มหาราช ขึ้นเป็นกษัตริย์องค์ที่ 13 ของนูเมนอร์ เริ่มทำตัวเป็นปฏิปักษ์กับเหล่าวาลาร์ ชาวเอเลนดิลิหรือ "ผู้ศรัทธา" ยังคงลอบติดต่อกับพวกเอลฟ์  - 2221 - ทาร์-อังคาลิมอน ขึ้นเป็นกษัตริย์องค์ที่ 14 ของนูเมนอร์  - 2251 - ภูตแหวน เริ่มปรากฏตัวเป็นครั้งแรก  - 2280 - ชาวนูเมนอร์ตั้งถิ่นฐานที่อุมบาร์ - 2350 - เหล่า "ผู้ศรัทธา" สร้างเมืองท่าเพลาเกียร์ - 2386 - ทาร์-เทเลมไมเท ขึ้นเป็นกษัตริย์องค์ที่ 15 ของนูเมนอร์ - 2526 - ทาร์-วานิเมลเด ขึ้นเป็นกษัตรีองค์ที่ 3 และครองราชย์เป็นลำดับที่ 16- 2637 - เฮรูคัลโมชิงบัลลังก์ ปราบดาขึ้นเป็น ทาร์-อันดูคัล แต่ไม่เป็นที่ยอมรับในลำดับกษัตริยวงศ์- 2657 - ทาร์-อัลคาริน ขึ้นเป็นกษัตริย์องค์ที่ 17 ของนูเมนอร์ - 2737 - ทาร์-คัลมาคิล ขึ้นเป็นกษัตริย์องค์ที่ 18 ของนูเมนอร์  - 2825 - ทาร์-อาร์ดามิน ขึ้นเป็นกษัตริย์องค์ที่ 19 ของนูเมนอร์ - 2899 - อาร์-อดูนาคอร์ ขึ้นเป็นกษัตริย์องค์ที่ 20 ของนูเมนอร์ เป็นองค์แรกที่เฉลิมพระนามเป็นภาษาอดูนาอิก แทนที่ภาษาเควนยาตามประเพณีเดิม- ช่วงทศวรรษ 2900 - การสอนภาษาเอลฟ์เป็นที่ต้องห้ามในนูเมนอร์ - 2962 - อาร์-ซิมราธอน ขึ้นเป็นกษัตริย์องค์ที่ 21 ของนูเมนอร์ - 3033 - อาร์-ซาคัลธอร์ ขึ้นเป็นกษัตริย์องค์ที่ 22 ของนูเมนอร์ - 3102 - อาร์-กิมิลซอร์ ขึ้นเป็นกษัตริย์องค์ที่ 23 ของนูเมนอร์  - ช่วงทศวรรษ 3110 - นูเมนอร์ประกาศห้ามใช้ภาษาเอลฟ์และห้ามการติดต่อกับเหล่าเอลฟ์โดยสิ้นเชิง  - 3119 - เอเลนดิลเกิด- 3177 - ทาร์-พาลันเทียร์ ทรงสำนึกผิด เกิดสงครามกลางเมืองในนูเมนอร์  - 3209 - อิซิลดัวร์เกิด - 3219 - อนาริออนเกิด - 3243 - กิมิลคาดตาย อายุได้ 198 ปี- 3255 - อาร์-ฟาราโซน ราชันทอง สมรสกับ เจ้าหญิงมิริเอล พระธิดาของทาร์-พาลันเทียร์ ซึ่งเป็นลูกพี่ลูกน้องของพระองค์เอง แล้วยึดราชบัลลังก์นูเมนอร์- 3261 - อาร์-ฟาราโซน แล่นเรือไปมิดเดิลเอิร์ธ ขึ้นฝั่งที่อุมบาร์ แล้วจับตัวเซารอนได้- 3262 - เซารอนถูกนำตัวกลับไปนูเมนอร์ในฐานะนักโทษ เขาเริ่มล่อหลอกปั่นหัวชาวนูเมนอร์- ช่วงทศวรรษ 3265 - เซารอนได้เป็นที่ปรึกษาส่วนพระองค์ของอาร์-ฟาราโซน  - ช่วงทศวรรษ 3280 - อิซิลดัวร์ขโมยผลของนิมลอธ พฤกษาขาวถูกโค่นและเอาไปเผาทิ้งในวิหารของเซารอน  - ช่วงทศวรรษ 3300 - เซารอนตั้งตัวเป็นเจ้าพิธีของเมลคอร์ "เทพแห่งความมืด" เหล่าผู้ศรัทธาถูกจับตัวมาเซ่นสังเวยให้มอร์กอธ - 3310 - เซารอนยุแหย่จนอาร์-ฟาราโซนเริ่มสร้างอาวุธสำหรับการรบใหญ่ - 3318 - เมเนลดิลเกิด เขาเป็นบุตรคนที่สี่ของอนาริออน และเป็นมนุษย์คนสุดท้ายที่เกิดบนนูเมนอร์- 3319 - อาร์-ฟาราโซน บุกอามัน แล้วพิภพก็เปลี่ยนแปลงไปทั้งหมด อามันกับโทลเอเรสเซอาถูกแยกออกไปจากอาร์ดา เกาะนูเมนอร์จมสมุทร และพิภพกลายเป็นทรงกลม เอเลนดิลกับบุตรของเขาพาบริวารหนีมาถึงชายฝั่งมิดเดิลเอิร์ธ- 3320 - ก่อตั้งอาณาจักรอาร์นอร์และกอนดอร์ โดยเอเลนดิลกับบุตรทั้งสอง อิซิลดัวร์และอนาริออน ส่วนพวกนูเมนอร์ดำก็ยึดอุมบาร์เป็นอาณาจักร เซารอนหนีกลับไปมอร์ดอร์- 3429 - เซารอนโจมตีกอนดอร์ ยึดมินัสอิธิลได้และเผาพฤกษาขาว อิซิลดัวร์หนีไปอาร์นอร์ ขณะที่อนาริออนปักหลักป้องกันออสกิเลียธและมินัสอะนอร์- 3430 - เริ่มก่อตั้งพันธมิตรครั้งสุดท้ายระหว่างเอลฟ์และมนุษย์  - 3434 - ทัพพันธมิตรครั้งสุดท้ายเดินทางข้ามเทือกเขามิสตี้ ทัพเซารอนพ่ายในสมรภูมิทุ่งดากอร์ลัด เริ่มการปิดล้อมบารัด-ดูร์ - 3440 - อนาริออนถูกสังหาร- 3441 - เอเลนดิลและกิล-กาลัดถูกเซารอนสังหารในการต่อสู้ตัวต่อตัว อิซิลดัวร์หยิบดาบหักของบิดา นาร์ซิล ตัดนิ้วของเซารอนที่สวมแหวนเอก ร่างของเซารอนสูญสลาย หลังสงคราม เอลฟ์ในปกครองของกิล-กาลัดพากันเดินทางกลับสู่วาลินอร์ เป็นอันสิ้นสุดอาณาจักรชาวโนลดอร์บนมิดเดิลเอิร์ธ

**ยุคที่สาม**
ยุคที่สามมีความยาว 3,021 ปี ลำดับเหตุการณ์ต่อไปนี้นำมาจากภาคผนวก ข ของ เดอะลอร์ดออฟเดอะริงส์ 
หมายเหตุว่าด้วยไชร์ศักราช : ปีที่ 1601 ของยุคที่สาม เป็นปีที่เริ่มก่อตั้งอาณาจักรไชร์ นับเป็นปีที่ 1 ของไชร์ศักราช ดังนั้นการคำนวณไชร์ศักราชจึงเท่ากับ พรายศักราช ลบด้วย 1600
*ปีที่ 2 - พฤกษาขาวต้นที่สองถูกนำมาปลูกที่มินัสทิริธ อิซิลดูร์สิ้นพระชนม์ที่ทุ่งแกลดเดน แหวนเอกสูญหายไป 
*109 - เอลรอนด์แต่งงานกับเคเลเบรียน บุตรีของเคเลบอร์นกับกาลาเดรียล 
*130 - กำเนิด เอลโรเฮียร์และเอลลาดาน บุตรของเอลรอนด์และเคเลเบรียน 
*241 - กำเนิด อาร์เวน อุนโดเมียล บุตรีของเอลรอนด์และเคเลเบรียน 
*490 - พวกอีสเตอร์ลิงรุกรานกอนดอร์ 
*541 - พวกอีสเตอร์ลิงรุกรานกอนดอร์อีกครั้ง และสังหารกษัตริย์โรเมนดาคิล 
*ทศวรรษที่ 550 - กษัตริย์ทูรัมบาร์แห่งกอนดอร์มีชัยเหนือพวกอีสเตอร์ลิงที่แคว้นรูห์น อาณาจักรโรห์วานิออนร่วมเป็นพันธมิตรกับกอนดอร์ 
*861 - กษัตริย์เออาเรนดัวร์สิ้นพระชนม์ อาณาจักรอาร์นอร์แตกสลาย กลายเป็นแคว้นอาร์เธไดน์ คาร์โดลัน และรูห์เดาร์ 
*933 - กษัตริย์เออาร์นิลที่ 1 แห่งกอนดอร์โจมตีแคว้นอุมบาร์  
*936 - กษัตริย์เออาร์นิลที่ 1 สูญหายไปในทะเล 
*ทศวรรษที่ 1000 - พ่อมด เดินทางมาถึงมิดเดิลเอิร์ธ
*1015 - กษัตริย์ฮยาร์เมนดาคิลที่ 1 ขึ้นครองบัลลังก์กอนดอร์ 
*1015 - ชาวนูเมนอร์ดำแห่งอุมบาร์ทำสงครามยึดเมืองของตัวคืน 
*1030 - อุมบาร์ถูกพวกนูเมนอร์ดำยืดคืนไปได้  
*1050 - ฮยาร์เมนดาคิลที่ 1 ตีอุมบาร์และชนะ พวกฮอบบิทอพยพเข้าสู่แผ่นดินเอเรียดอร์ อำนาจปีศาจของเซารอนแผ่เข้าป่าใหญ่กรีนวู้ด ซึ่งเปลี่ยนชื่อกลายเป็นเมิร์ควูด  
*1149 - ฮยาร์เมนดาคิลที่ 1 สิ้นพระชนม์ อทานาทาร์ขึ้นสืบบัลลังก์แห่งกอนดอร์ 
*ทศวรรษที่ 1200 - ผู้ปกครองอาณาจักรโรห์วานิออนตั้งตนเป็น "กษัตริย์แห่งโรห์วานิออน" 
*1248 - กษัตริย์โรเมนดาคลิที่ 2 แห่งกอนดอร์ร่วมมือกับโรห์วานิออน ตีโต้พวกอีสเตอร์ลิง ทรงแผ่อำนาจครองดินแดนฝั่งตะวันออกของแม่น้ำอันดูอินทั้งหมด  
*1255 - เอลดาคาร์ ประสูติ
*1300 - พวกนาซกูล ปรากฏตัวบนมิดเดิลเอิร์ธอีกครั้ง ก่อตั้งอาณาจักรอังก์มาร์ขึ้นในดินแดนตะวันออกเฉียงเหนือของแคว้นอาร์เธไดน์ 
*1356 - กษัตริย์อาร์กาเล็บที่ 1 แห่งอาร์เธไดน์สิ้นพระชนม์ในการรบต้านทานการรุกรานของพวกรูห์เดาร์ ซึ่งอยู่ใต้การควบคุมของอังก์มาร์ โอรสของพระองค์คืออาร์เวเล็กที่ 1 ขึ้นสืบบัลลังก์ 
*1366 - กษัตริย์วาลาคาร์ขึ้นครองกอนดอร์ 
*1409 - แคว้นคาร์โดลันถูกอังก์มาร์พิชิต แคว้นรูห์เดาร์สิ้นสลาย ป้อมเวเธอร์ทอปถูกเผาทำลาย 
*1432 - เอลดาคาร์สืบบัลลังก์กอนดอร์ต่อจากวาลาคาร์พระบิดา 
*1437 - พาลันเทียร์แห่งออสกิเลียธสูญหายไปในแม่น้ำ 
*1447 - เอลดาคาร์ยกทัพตีกอนดอร์ชิงบัลลังก์คืน โดยความช่วยเหลือจากทัพโรห์วานิออน สังหารคาสตาเมียร์ 
*1448 - บุตรของคาสตาเมียร์ผู้ทรยศนำกองเรือกอนดอร์หนีลงใต้ไปยังอุมบาร์ ต่อมาใช้ชื่อว่า ชาวคอร์แซร์แห่งอุมบาร์ 
*1540 - กษัตริย์อัลดาเมียร์แห่งกอนดอร์ถูกพวกฮาลาดริมปลงพระชนม์  
*1600 - ชาวฟอลโลไฮด์ (ดูเพิ่มใน ฮอบบิท) สองคนพี่น้อง ตัดสินใจอพยพข้ามแม่น้ำบารันดูอิน ตั้งถิ่นฐานบนอีกฟากของแม่น้ำ ต่อมาพวกฮอบบิทอพยพตามมาด้วยเป็นจำนวนมาก 
*1601 - พวกฮอบบิทตั้งอาณาจักรไชร์
*1634 - ชาวคอร์แซร์แห่งอุมบาร์โจมตีกอนดอร์ สังหารกษัตริย์มินาร์ดิลที่เมืองท่าเพลาเกียร์ และยึดเมืองไป 
*1636 - เกิดโรคระบาดใหญ่ในกอนดอร์และโรห์วานิออน คิริธอุงโกลถูกทิ้งร้าง  
*1810 - กษัตริย์เทลูเมห์ทาร์แห่งกอนดอร์ยกทัพขยี้อุมบาร์ เปลี่ยนพระนามใหม่เป็น อุมบาร์ดาคิล 
*1851 - พวกเวนไรเดอร์ (Wainriders) โจมตีกอนดอร์
*1856 - พวกเวนไรเดอร์ยึดดินแดนตะวันออกของกอนดอร์ได้ กษัตริย์นาร์เมคิลที่ 2 สิ้นพระชนม์ในการรบ 
*1899 - กอนดอร์โจมตีพวกเวนไรเดอร์จากทางตะวันออก อาณาจักรโรห์วานิออนที่ถูกเวนไรเดอร์ยึดไว้ ได้รับอิสระ 
*1936 - ออนโดแฮร์ขึ้นเป็นกษัตริย์แห่งกอนดอร์ 
*1944 - กษัตริย์ออนโดแฮร์สิ้นพระชนม์พร้อมพระโอรสในการรบกับพวกเวนไรเดอร์และฮาราดริม อุมบาร์ถูกยึดกลับไป 
*1945 - เออาร์นิลที่ 2 ขึ้นครองกอนดอร์ 
*1964 - อาร์เวดุย โอรสแห่งอาราฟันท์ ขึ้นครองอาร์เธไดน์ 
*1974 - อาณาจักรอาร์เธไดน์พ่ายแพ้ต่ออังก์มาร์ 
*1975 - กอนดอร์ทำลายอังก์มาร์ลงได้ในสงครามแห่งฟอร์นอสต์ อาร์เวดุยสิ้นพระชนม์ 
*1980 - คนแคระแห่งมอเรียปลุกมฤตยูแห่งดูริน หรือบัลร็อก ขึ้นจากการหลับใหล  นาซกูลหนีกลับมอร์ดอร์และเข้ายึดมินัสอิธิล 
*1981 - นาอิน บุตรแห่งดูรินที่ 6 ถูกสังหาร เหล่าคนแคระหนีออกจากมอเรีย อัมร็อธและนิมรอเดลสิ้นชีพ  
*1999 - พวกคนแคระตั้งอาณาจักรเอเรบอร์ 
*2043 - กษัตริย์เออาร์นิลที่ 2 สิ้นพระชนม์ โอรสของพระองค์ซึ่งเป็นศัตรูตัวฉกาจของวิชคิง คือเออาร์นัวร์ ขึ้นครองราช  
*2050 - วิชคิงท้าดวลกับเออาร์นัวร์ ทรงรับคำท้า เออาร์นัวร์ขับม้าไปยังนครมินัสมอร์กูลของวิชคิง แล้วไม่ได้ทรงกลับมาอีกเลย นับแต่นั้นกอนดอร์ก็อยู่ในความดูแลของสจ๊วตแห่งกอนดอร์จนกระทั่งถึงยุคสมัยของกษัตริย์เอเลสซาร์ 
*2430 - คาดว่าเป็นปีเกิดของสมีโกล 
*2460 - เซารอนหวนคืนสู่มิดเดิลเอิร์ธ ซุ่มตัวอยู่ในโดลกุลดัวร์ ทางตอนใต้ของป่าเมิร์ควูด 
*2463 - สมีโกล (หรือภายหลังเรียกว่า กอลลัม) ได้เป็นผู้ถือแหวนคนที่สี่ หลังจากสังหารดีเอโกลญาติของตัวเอง 
*2501 - 2510 เอออร์ลผู้เยาว์วัย เจ้าแห่งเอโอเธด ได้เป็นกษัตริย์องค์แรกของแคว้นโรฮัน 
*2509 - คิริออน เสนาบดีแห่งกอนดอร์ ขอกำลังทัพสนับสนุนจากเอโอเธด; เคเลเบรียนถูกออร์คซุ่มโจมตีได้รับบาดเจ็บสาหัส ต่อมาเดินทางออกจากมิดเดิลเอิร์ธไป 
*2510 - การเจริญสัมพันธไมตรีอย่างเป็นทางการระหว่างโรฮันและกอนดอร์ พวกอีสเตอร์ลิงยกทัพบุกกอนดอร์ บัลโคธรุกรานโรห์วานิออนและกอนดอร์ แต่ทัพเอโอเธดยกมาช่วยตีแตกถอยไป กอนดอร์ยกแคว้นคาเลนาร์ดอนให้แก่พลเมืองเอโอเธด 
*2545 - เอออร์ลผู้เยาว์วัย กษัตริย์องค์แรกของโรฮัน สิ้นพระชนม์ในสงครามกับชาวอีสเตอร์ลิง เบรโกขึ้นเป็นกษัตริย์องค์ที่ 2 ของโรฮัน
*2570 - อัลดอร์ โอรสของเบรโก ขึ้นเป็นกษัตริย์แห่งโรฮันหลังการสิ้นพระชนม์ของบิดา ขณะอายุเพียง 26 ปี
*2645 - เฟรอา ขึ้นเป็นกษัตริย์องค์ที่ 4 ของโรฮันหลังการสิ้นพระชนม์ของบิดา คืออัลดอร์ 'ผู้ชรา'
*2659 - เฟรอาไวน์ เป็นกษัตริย์องค์ที่ 5 ของโรฮัน  
*2680 - โกลด์ไวน์ เป็นกษัตริย์องค์ที่ 6 ของโรฮัน  
*2699 - เดออร์ เป็นกษัตริย์องค์ที่ 7 ของโรฮัน  
*2718 - แกรม เป็นกษัตริย์องค์ที่ 8 ของโรฮัน  
*2741 - เฮล์ม แฮมเมอร์แฮนด์ (ขุนค้อน) ขึ้นเป็นกษัตริย์องค์ที่ 9 ของโรฮัน และเป็นองค์สุดท้ายของราชวงศ์แรก
*2746 - อัมโรโธส เจ้าชายองค์ที่ 15 ของโดลอัมรอธ สิ้นพระชนม์ในการรบกับชาวคอร์แซร์แห่งอุมบาร์ เพื่อป้องกันแคว้น โดล-เอน-แอร์นิล 
*2758 - วูล์ฟ (Wulf) นำชาวดันเลนดิงรุกรานโรฮัน โดยมีพวกคอร์แซร์จากอุมบาร์ร่วมด้วย
*ฤดูหนาวอันยาวนานระหว่างปี 2758-2759 - ชาวดันเลนดิงล้อมป้อมฮอร์นเบิร์ก
*2759 - กษัตริย์เฮล์ม แฮมเมอร์แฮนด์ สิ้นพระชนม์จากความหนาวเหน็บนอกปราการถ้ำผาเฮล์ม ซึ่งทรงให้เหล่าพลเมืองใช้เป็นที่ลี้ภัยจากพวกดันเลนดิง เฟรอาลาฟ ฮิลเดสัน ผู้หลาน ขึ้นครองบัลลังก์ต่อ; ซารูมานเข้ามาอาศัยอยู่ที่ไอเซนการ์ด
*2798 - เฟรอาลาฟ ฮิลเดสัน กษัตริย์องค์ที่ 10 ของโรฮัน สิ้นพระชนม์ บัลลังก์ตกเป็นของโอรสของพระองค์คือ บริตตา เลโอฟา 
*2799 - สงครามอซานูลบิซาร์ ที่ประตูตะวันออกของมอเรีย พวกคนแคระเอาชนะทัพบริวารของเซารอนได้ แต่ต้องพ่ายแพ้ต่อบัลร็อก ยมทูตแห่งดูริน
*2842 - บริตตา เลโอฟา กษัตริย์องค์ที่ 11 ของโรฮัน สิ้นพระชนม์ โอรสชื่อ วัลดา ขึ้นสืบบัลลังก์ 
*2850 - แกนดัล์ฟบุกไปถึงโดลกุลดัวร์ และยืนยันว่าปีศาจผู้ครอบครองปราการนั้นที่แท้คือ เซารอน ที่หวนกลับคืนมา
*2851 - วัลดา กษัตริย์องค์ที่ 12 ของโรฮัน ถูกออร์คสังหาร โอรสชื่อ ฟอลคา ขึ้นสืบบัลลังก์
*2864 - ฟอลคา กษัตริย์องค์ที่ 13 ของโรฮัน ถูกหมูป่าแห่งเอเวอร์โฮลต์สังหาร โอรสชื่อ ฟอลค์ไวน์ ขึ้นสืบบัลลังก์
*2885 - ชาวฮาลาดริมเข้ายึดแคว้นฮารอนดอร์อีกครั้ง โดยมีชาวคอร์แซร์แห่งอุมบาร์หนุนหลัง ฟาสเทร็ดและฟอลค์เรด โอรสฝาแฝดของกษัตริย์ฟอลค์ไวน์ สิ้นพระชนม์ในระหว่างการรบที่ทางข้ามโพรอส 
*22 กันยายน 2890 - บิลโบ แบ๊กกิ้นส์ เกิด
*2903 - ฟอลค์ไวน์ กษัตริย์องค์ที่ 14 ของโรฮัน สิ้นพระชนม์ โอรสองค์เล็กคือ เฟงเกล ขึ้นสืบบัลลังก์
*2907 - กิลรายน์ เกิด (ภายหลังเป็นภริยาของอาราธอร์นที่ 2) 
*ฤดูหนาวอันหฤโหด ระหว่างปี 2911-2912 - ฝูงหมาป่าบุกแคว้นไชร์ เมืองธาร์บัดถูกน้ำท่วมใหญ่จนกลายเป็นเมืองร้าง
*2930 - อาราธอร์นที่ 2 ขึ้นเป็นผู้นำชาวดูเนไดน์ 
*2931 - อารากอร์น บุตรแห่งอาราธอร์นที่ 2 และกิลรายน์ เกิด 
*2933 - อาราธอร์นที่ 2 ถูกสังหารขณะไล่ล่าพวกออร์ค 
*กรกฎาคม 2941 - บิลโบ แบ๊กกิ้นส์ ได้ครอบครองแหวนเอก; สภาขาวขับไล่เซารอนหนีเตลิดออกจากโดลกุลดัวร์
*2941 - มังกรสม็อก โจมตีเมืองเอสการอธ ต่อมา บาร์ด นักธนู สังหารมันได้ในระหว่างสงครามห้าทัพ 
*22 มิถุนายน 2942 - บิลโบ แบ๊กกิ้นส์ เดินทางกลับแบ๊กเอนด์
*2951 - เอสเตล หรือต่อมามีชื่อว่า อารากอร์น เติบใหญ่ขึ้นจนได้รับทราบเรื่องราวความเป็นมาของตัวเอง ชาวคอร์แซร์แห่งอุมบาร์ร่วมเป็นพันธมิตรกับมอร์ดอร์อย่างเป็นทางการ โค่นทำลายอนุสาวรีย์ของอาร์-ฟาราโซนที่สร้างไว้เมื่อครั้งมีชัยชนะเหนือเซารอน 
*2953 - การประชุมครั้งสุดท้ายของสภาขาว  เฟงเกล กษัตริย์องค์ที่ 15 ของโรฮันสิ้นพระชนม์ พระโอรสเธงเกลได้ขึ้นเป็นกษัตริย์  
*2956 - อารากอร์นได้พบแกนดัล์ฟพ่อมดเทา
*2957-2980 - อารากอร์นในชื่อ โธรองกิล เข้ารับราชการอยู่กับกษัตริย์เธงเกลแห่งโรฮัน และสจ๊วตเอคเธลิออนที่ 2 ของกอนดอร์ 
*22 กันยายน 2968 - โฟรโด แบ๊กกิ้นส์ เกิด
*2978 - โบโรเมียร์ เกิด
*2980 - อาร์เวนตัดสินใจร่วมชีวิตกับอารากอร์น; พ่อแม่ของโฟรโดเสียชีวิตในอุบัติเหตุทางน้ำ; อารากอร์นยกทัพกอนดอร์โจมตีเมืองท่า สังหารเจ้าแห่งอุมบาร์; แซมไวส์ แกมจี เกิด; เธโอเดน โอรสของเธงเกล ได้ขึ้นเป็นกษัตริย์โรฮันองค์ที่ 17  
*2982 - เมอเรียด็อค แบรนดี้บั๊ก (เมอร์รี่) เกิด 
*2983 - ฟาราเมียร์ เกิด 
*2989 - โฟรโดมาอยู่ในอุปถัมภ์ของบิลโบ แบ๊กกิ้นส์ ผู้เป็นลุง; คนแคระกลุ่มใหญ่ภายใต้การนำของบาลิน หวนคืนไปฟื้นฟูอาณาจักรมอเรีย 
*2990 - เปเรกริน ตุ๊ก (ปิ๊บปิ้น) เกิด  
*2991 - เอโอแมร์ เกิด
*2994 - บาลินถูกสังหาร อาณาจักรคนแคระแห่งมอเรียถูกทำลาย 
*2995 - เอโอวีน เกิด 
*3001 - บิลโบ แบ๊กกิ้นส์ อายุครบ 111 ปี และเดินทางออกจากไชร์  อารากอร์นกับแกนดัล์ฟเริ่มต้นการค้นหากอลลัม 
*3002 - บิลโบเดินทางไปพำนักอยู่ในริเวนเดลล์
*3014 - ซารูมานเริ่มแผนบ่อนทำลายเธโอเดน 
*3017 - กอลลัมถูกปล่อยตัวจากมอร์ดอร์ อารากอร์นตามรอยไปจนจับตัวได้ และนำตัวไปฝากขังไว้กับกษัตริย์ธรันดูอิลแห่งเมิร์ควู้ด 

**"ศักราชอันยิ่งใหญ่"**
ลำดับเหตุการณ์ต่อไปนี้นำมาจากภาคผนวก ข ของ เดอะลอร์ดออฟเดอะริงส์

**=3018=**
ภูตแหวน ได้รับมอบหมายให้ออกตามหาแหวนเอก  
*12 เมษายน - แกนดัล์ฟมาถึงฮอบบิตัน เพื่อเตือนโฟรโดให้นำแหวนเอกไปเสียให้ไกล  
*20 มิถุนายน - เซารอนโจมตีออสกิเลียธ 
*4 กรกฎาคม - โบโรเมียร์ออกเดินทางจากมินัสทิริธ
*10 กรกฎาคม - ซารูมานขังแกนดัล์ฟไว้ในออร์ธังก์
*18 กันยายน - แกนดัล์ฟหนีออกจากออร์ธังก์
*19-21 กันยายน - แกนดัล์ฟไปถึงเอโดรัส และได้รับชาโดว์แฟกซ์เป็นของขวัญ
*23 กันยายน - โฟรโดเดินทางออกจากแบ๊กเอนด์
*26 กันยายน - โฟรโดพบกับ ทอม บอมบาดิล
*30 กันยายน - อารากอร์นพบกับโฟรโด ที่โรงเตี๊ยมแพรนซิ่งโพนี่ ในเมืองบรี
*6 ตุลาคม - โฟรโดได้รับบาดเจ็บบนเวเธอร์ทอป
*20 ตุลาคม - โฟรโดข้ามฟอร์ดบรุยเนน
*25 ตุลาคม - ที่ประชุมของเอลรอนด์ ที่ริเวนเดลล์
*25 ธันวาคม - คณะพันธมิตรแห่งแหวน เดินทางออกจากริเวนเดลล์ในตอนเย็น

**=3019=**
15 มกราคม - แกนดัล์ฟต่อสู้กับบัลร็อก จนตกลงไปในเหวของคาซัดดูม  
*25 กุมภาพันธ์ - คณะพันธมิตรแห่งแหวนเดินทางผ่านอาร์โกนาธ มาตั้งค่ายที่พาร์ธกาเลน สงครามแห่งฟอร์ดไอเซนครั้งแรก เธโอเดร็ด บุตรแห่งเธโอเดน เสียชีวิตในการรบ  
*26 กุมภาพันธ์ - โบโรเมียร์ถูกสังหาร คณะพันธมิตรแห่งแหวนสูญสลาย  
*29 กุมภาพันธ์ - เมอร์รี่และปิ๊บปิ้นหนีพวกออร์ค ไปพบทรีเบียร์ด  
*1 มีนาคม - แกนดัล์ฟพบกับอารากอร์น เลโกลัส และกิมลี แล้วมุ่งหน้าไปเอโดรัส โฟรโดเริ่มเดินทางผ่านบึงมรณะ  
*3 มีนาคม - สมรภูมิแห่งฮอร์นเบิร์ก 
*5 มีนาคม - ทัพโรฮันไปถึงไอเซนการ์ด 
*7 มีนาคม - ฟาราเมียร์พาโฟรโดไปยังเฮนเนธอันนูน  
*8 มีนาคม - อารากอร์น เลโกลัส และกิมลี เดินทางผ่าน Paths of the Dead
*9 มีนาคม - แกนดัล์ฟกับปิ๊บปิ้นเดินทางไปถึงมินัสทิริธ 
*10 มีนาคม - โฟรโดกับแซม พบทัพมอร์กูลนำโดยวิชคิงเดินทางออกจากมินัสมอร์กูล ทัพโมรันนอนเข้ายึดไคร์อันดรอส  
*12 มีนาคม - กอลลัมนำทางโฟรโดไปยังรังของชีล็อบ  
*13 มีนาคม - โฟรโดถูกออร์คเฝ้าป้อมคิริธอุงโกลจับตัวไป อารากอร์นยึดทัพเรืออุมบาร์ได้ที่เพลาเกียร์  
*15 มีนาคม - วิชคิงทำลายประตูเมืองมินัสทิริธ เดเนธอร์เผาตัวตาย แกนดัล์ฟเผชิญหน้ากับวิชคิงที่ประตูเมือง เสียงแตรศึกโรฮันดึงขึ้นเมื่อรุ่งสาง สมรภูมิทุ่งเพเลนนอร์ เธโอเดนกษัตริย์โรฮันสิ้นพระชนม์ เอโอวีนและเมอร์รี่สังหารวิชคิง อารากอร์นกับเหล่าคนจรและบุตรของเอลรอนด์นำทัพมาสมทบ ทำให้ผลการรบเปลี่ยนไปโดยสิ้นเชิง แซมกับโฟรโดหนีออกมาได้ เกิดสงครามในป่าเมิร์ควู้ดและลอธลอริเอน 
*17 มีนาคม - การศึกที่เดล  
*18 มีนาคม - ทัพใหญ่ยกออกจากมินัสทิริธ โฟรโดและแซมลอบเข้าร่วมทัพออร์ค 
*25 มีนาคม - โฟรโดกับแซมไปถึงแซมมัธเนาร์ กอลลัมแย่งแหวนเอกจนตกลงไปในบ่อเมาท์ดูม บารัด-ดูร์พินาศ เซารอนสิ้นสลาย  
*พฤษภาคม - อาร์เวน อุนโดเมียล และลอร์ดเอลรอนด์ผู้บิดา เดินทางมาถึงลอริเอน 
*พฤษภาคม - อารากอร์นรับมงกุฎขึ้นเป็นกษัตริย์เอเลสซาร์ แห่งอาณาจักรอาร์นอร์และกอนดอร์ แกนดัล์ฟช่วยอารากอร์นค้นหาหน่ออ่อนของพฤกษาขาว 
*(ไม่ทราบวันแน่ชัด) - ฟาราเมียร์แต่งงานกับเอโอวีน 
*วันกลางปี (ระหว่างมิถุนายนและกรกฎาคม) - อารากอร์นอภิเษกกับอาร์เวน อุนโดเมียล 
*กรกฎาคม - พิธีศพกษัตริย์เธโอเดน ที่สุสานราชวงศ์แห่งโรฮัน ในเอโดรัส  
*21 กันยายน - ฮอบบิททั้งสี่เดินทางไปถึงริเวนเดลล์ 
*22 กันยายน - ซารูมานไปถึงไชร์ 
*1 พฤศจิกายน - ฮอบบิททั้งสี่ถูกจับที่ฟร็อกมอร์ตัน 
*3 พฤศจิกายน - การรบที่บายวอเตอร์ ซารูมานกับเวิร์มทังสิ้นชีพ เป็นอันสิ้นสุดสงครามแหวน

**=3020-21=**
1 พฤษภาคม 3020 - แซมไวส์ แกมจี แต่งงานกับโรซี่ คอตต้อน ทั้งสองย้ายไปอยู่แบ๊กเอนด์ ที่แบ๊กช็อตโรว์ 
*3021 - เอโอแมร์แต่งงานกับธิดาของเจ้าชายอิมราฮิล คือ โลธิริเอลแห่งโดลอัมรอธ 
*22 กันยายน 3021 - บิลโบอายุครบ 131 ปี มีอายุยืนนานกว่าผู้เฒ่าตุ๊ก
*29 กันยายน 3021 - เอลรอนด์ (อายุ 6,520 ปี) กาลาเดรียล แกนดัล์ฟ โฟรโด และบิลโบ เดินทางออกจากเกรย์เฮเวนส์
*6 ตุลาคม - แซมกลับมาถึงแบ๊กเอนด์

**ยุคที่สี่**
 1427 - แซมไวส์ได้รับเลือกให้เป็นนายกเทศมนตรีแห่งไชร์แทนวิลล์ บิ๊กฟุตที่ลาออกจากตำแหน่ง- 1431 - เมอเรียด๊อคขึ้นเป็นายใหญ่แห่งบั๊กแลนด์- 1434 - เปเรกรินขึ้นเป็นตุ๊กและเธนแห่งไชร์- 1452 - กษัติริย์เอเลสซาร์พระราชทานพื้นที่เวสต์มาร์ชเป็นของขวัญให้ชาวไชร์- 1476 - แซมไวส์ลาออกจากตำแหน่งนายกเทศมนตรี- 1482 - แซมไวส์เดินทางสู่เกรย์เฮเวนส์- 1541 - กษัติรย์เอเลสซาร์สวรรคต เลโกลัสและกิมลีเดินทางออกจากมิดเดิ้ลเอิร์ธ

**การสัประยุทธ์**

**ยุคที่หนึ่ง**
ยุคแห่งพฤกษา- 4590 - สงครามระหว่างปวงเทพ- 4995 - สงครามประหัตประหารญาติ ที่อัลควาลอนเด- 4997 - การสัประยุทธ์ครั้งที่หนึ่งแห่งเบเลริอันด์
ยุคแห่งตะวัน- 1 - ดากอร์-นูอิน-กิลิอัธ  การสัประยุทธ์ใต้หมู่ดาว - 75 - ดากอร์ อกลาเร็บ การสัประยุทธ์อันรุ่งโรจน์ - เริ่มการปิดล้อมอังก์บันด์- 75-455 - ช่วงเวลาปิดล้อมอังก์บันด์- 455 - ดากอร์ บราโกลลัค การสัประยุทธ์แห่งเพลิงฉับพลัน - สิ้นสุดการปิดล้อมอังก์บันด์ - 473 - เนียร์นายธ์ อาร์นอยดิอัด - สงครามมหาวิปโยค- 583 - สงครามแห่งความโกรธา
นอกจากนี้ยังมีการรบย่อยๆ อีก เช่น สมรภูมิทุ่งทุมฮาลัด  การล่มสลายของกอนโดลิน การโจมตีโดริอัธครั้งที่หนึ่ง และครั้งที่สอง (ครั้งแรกโดริอัธถูกคนแคระโจมตี ส่วนครั้งที่สองเป็นสงครามประหัตประหารญาติครั้งที่สอง) การโจมตีเมืองท่าปากแม่น้ำซิริออน (เป็นสงครามประหัตประหารญาติครั้งที่สาม)

**ยุคที่สอง**
 1693-1701 - สงครามระหว่างเอลฟ์กับเซารอน- 3255 - กองทัพ อาร์-ฟาราโซน สงบศึกกับเซารอน- 3319 - อาร์-ฟาราโซน บุกอามัน - การล่มสลายของนูเมนอร์- 3429 - เซารอนยึดมินัสอิธิล และโจมตีมินัสอะนอร์- 3434 - สมรภูมิทุ่งดาร์กอลัด- 3434-3441 - การปิดล้อมบารัด-ดูร์- 3441 - การรบระหว่างเซารอนกับเอเลนดิลและกิล-กาลัด ที่เชิงภูมรณะ

**ยุคที่สาม**
 2 - สมรภูมิทุ่งแกลดเดน- 1432 - สงครามภายในกอนดอร์ หรือ Kin-strife - มีการก่อกบฏเกิดขึ้น- 1447 - สงครามทางผ่านแม่น้ำอีรุย- 1856 - สมรภูมิที่ราบใหญ่- 1945 - สงครามค่ายมนุษย์- 1975 - สมรภูมิแห่งฟอร์นอสต์- 2509 - สงครามทุ่งแห่งพิธีกรรม- 2747 - สงครามแห่งทุ่งกรีนฟีลด์ - เป็นจุดกำเนิดของกีฬากอล์ฟ- 2799 - สงครามอซานูลบิซาร์ (สงครามระหว่างคนแคระและออร์ค)- 2885 - สงครามทางผ่านแม่น้ำพอรอส- 2941 - สงครามห้าทัพ

**สงครามแหวน**
 23 กุมภาพันธ์ 3019 - สงครามครั้งแรกที่ฟอร์ดไอเซน- 2 มีนาคม 3019 - สงครามครั้งที่สองที่ฟอร์ดไอเซน- 2 มีนาคม 3019 - ภินทนาการแห่งไอเซนการ์ด- 3 มีนาคม 3019 - สงครามแห่งฮอร์นเบิร์ก- 13 มีนาคม 3019 - การรบที่ออสกิเลียธ- 15 มีนาคม 3019 - สมรภูมิทุ่งเพเลนนอร์- 17-20 มีนาคม 3019 - การรบที่เมืองเดล- 25 มีนาคม 3019 - การสัประยุทธ์ที่โมรันนอน- 27 มีนาคม 3019 - การโอบล้อมโจมตีที่เอเรบอร์- 3 พฤศจิกายน 3019 - การรบที่บายวอเตอร์

**การปะทะกันอื่นๆ ในช่วงสงครามแหวน**
 20 พฤษภาคม 3018 - เซารอนโจมตีออสกิเลียธ- 23 กันยายน 3018 - นาซกูลโจมตีพรานป่าที่ดูแลไชร์- 23 กันยายน 3018 - การประจันหน้ากับภูติม้าดำในไชร์- 26 กันยายน 3018 - การพบประกับผู้เฒ่าหลิว- 28 กันยายน 3018 - โฟรโด แซม เมอร์รี่ และปิ๊ปปิ้น ถูกจับตัวโดนคนจรแปลกหน้า- 30 กันยายน 3018 - นาซกูลโจมตีบรี- 3 ตุลาคม 3018 - การต่อสู้ระหว่างแกนดาล์ฟและนาซกูลที่เวทเธอร์ท็อป- 6 ตุลาคม 3018 - นาซกูลจู่โจมอารากอร์นและเหล่าฮอบบิทที่เวทเธอร์ท็อป- 11 ตุลาคม 3018 - กลอร์ฟินเดลขับไล่นาซกูลออกจากสะพานแห่งมิเธย์เธล- 20 ตุลาคม 3018 - การเสียม้าของนาซกูลที่แม่น้ำบรุยเนน- 13 มกราคม 3019 - การจู่โจมของฝูงวาร์กที่ช่องแคบคาราดราส- 14 มกราคม 3019 - การต่อสู้กับออร์คในเหมืองมอเรีย- 15-25 มกราคม 3019 - การต่อสู้ระหว่างแกนดาล์ฟและบัลร็อกบนสะพานแห่งคาซัดดูมและการต่อสู้บนจุดสูงสุด- 17 มกราคม 3019 - ฝูงออร์คไล่ตามเหล่าพันธมิตรจนไปถึงลอธลอริเอนและก็ถูกกำราบ

**อ้างอิง**
  Encyclopedia of Arda
หมวดหมู่:ยุคสมัยแห่งนวนิยายโทลคีน